ไฟแนนซ์ทูเดย์
...ปลัดตุ้มอารีพงศ์ ภู่ชอุ่ม ปลัดกระทรวงการคลัง ในฐานะประธานคณะกรรมการธนาคารอาคารสงเคราะห์ (ธอส.) สั่งเดินหน้าลุยสินเชื่อตั้งเป้าปีนี้ 1.2 แสนล้านบาท สนองนโยบายรัฐบาลที่ต้องการให้คนรากหญ้าที่มีรายได้น้อยเข้าถึงสินเชื่อที่อยู่อาศัยมากที่สุด ถือว่าเป็นงานท้าทายไม่น้อยสำหรับว่าที่กรรมการผู้จัดการธนาคารคนใหม่ที่อยู่ระหว่างการสรรหา l...หลังจาก เสี่ยออด ธัชพล กาญจนกูล รองผู้อำนวยการอาวุโส ธนาคารออมสิน อกหักไม่ได้ขึ้นเป็นเบอร์หนึ่งของธนาคาร ที่ลองหยั่งเชิงกับ &#8220;ยอยอ&#8221; ไปรอบหนึ่งก็กำลังตัดสินใจจะเข้าชิงเป็นเบอร์หนึ่ง ธอส. ที่อยู่ระหว่างการสรรหาดีหรือไม่ เพราะเรื่องความสามารถไม่เป็นสองรองใคร แต่เรื่องกองหนุนต้องคิดหนัก เพราะหลายคนชื่ออาจไม่เป็นที่รู้จักในวงการแต่คนหนุนระดับนายใหญ่ นายหญิงทั้งน้าน
17 ม.ค. 2556

...ปลัดตุ้มอารีพงศ์ ภู่ชอุ่ม ปลัดกระทรวงการคลัง ในฐานะประธานคณะกรรมการธนาคารอาคารสงเคราะห์ (ธอส.) สั่งเดินหน้าลุยสินเชื่อตั้งเป้าปีนี้ 1.2 แสนล้านบาท สนองนโยบายรัฐบาลที่ต้องการให้คนรากหญ้าที่มีรายได้น้อยเข้าถึงสินเชื่อที่อยู่อาศัยมากที่สุด ถือว่าเป็นงานท้าทายไม่น้อยสำหรับว่าที่กรรมการผู้จัดการธนาคารคนใหม่ที่อยู่ระหว่างการสรรหา l...หลังจาก เสี่ยออด ธัชพล กาญจนกูล รองผู้อำนวยการอาวุโส ธนาคารออมสิน อกหักไม่ได้ขึ้นเป็นเบอร์หนึ่งของธนาคาร ที่ลองหยั่งเชิงกับ “ยอยอ” ไปรอบหนึ่งก็กำลังตัดสินใจจะเข้าชิงเป็นเบอร์หนึ่ง ธอส. ที่อยู่ระหว่างการสรรหาดีหรือไม่ เพราะเรื่องความสามารถไม่เป็นสองรองใคร แต่เรื่องกองหนุนต้องคิดหนัก เพราะหลายคนชื่ออาจไม่เป็นที่รู้จักในวงการแต่คนหนุนระดับนายใหญ่ นายหญิงทั้งน้าน
...โครงการรับจำนำข้าวกำลังทำให้กระทรวงการคลังเป็นลมหน้ามืด เพราะต้องแบกเงินกู้รอบแรกไปแล้ว 2.69 แสนล้านบาท รอบใหม่อีก 1.5 แสนล้านบาท และที่กำลังจะขอกู้เพิ่มอีก 7 หมื่นล้านบาท รวมกันก็เฉียดครึ่งล้านล้านบาทเข้าไปทุกที เฉพาะต้นทุนดอกเบี้ยเฉลี่ยแค่ปีละ 3% ก็เป็นภาระเงินสูงลิ่วถึงปีละ 1.5 หมื่นล้านบาท ม่ายรุว่าจะหาเงินมาจากไหนมาโปะทำให้ต้องออกมากดดันกระทรวงพาณิชย์ให้เร่งระบายข้าวนำเงินมาใช้หนี้ จนเกิดเป็นเกาเหลาระหว่างกระทรวงการคลังกับกระทรวงพาณิชย์ที่คุกรุ่น
...หลายคนเห็นหนี้จำนำข้าวแล้ว ทำให้นึกถึงหนี้กองทุนเพื่อการฟื้นฟูและพัฒนาระบบสถาบันการเงิน (FIDF) 1.1 ล้านล้านบาท ที่รัฐบาลโอนภาระดอกเบี้ยและเงินต้นไปให้แบงก์ชาติเป็นผู้รับผิดชอบ โดยให้ไปเก็บค่าต๋งเงินฝากแบงก์ เพราะเป็นผู้ได้รับประโยชน์มาถึงวันนี้หนี้จำนำข้าวกำลังโตเป็นดินพอกหางหมูเหมือนหนี้กองทุนฟื้นฟูฯ ดีๆ นี่เอง ไม่รู้ว่ารัฐบาลจะมีนโยบายโอนหนี้จำนำข้าวไปให้ ธ.ก.ส.รับผิดชอบบ้างหรือเปล่า แล้วให้ไปเก็บค่าต๋งเงินฝากแทน